Author: Stefka Todorova

П Р О Т О К О Л  № 08
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 04.06.2020 г. 
видеоконферентна връзка

Днес, 04.06.2020 г. /четвъртък/ след заседанието на Пленума на ВСС чрез видеоконферентна връзка се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

ЧЛЕНОВЕ:	Боян Новански – зам. председател	
Боян Магдалинчев 
	Стефан Гроздев 
	Севдалин Мавров 

На заседанието присъстват: експертния сътрудник – Стефка Тодорова, старши експерт-съдебна администрация, експертен сътрудник – Светла Кирилова, старши експерт-съдебна администрация и технически сътрудник – Мариана Георгиева, сътрудник на комисия

Д Н Е В Е Н   Р Е Д:

1. ОТНОСНО: Искане рег. индекс ВСС-4693/19.05.2020 г. от председателя на Административен съд – София-област за увеличаване щатната численост с 2 /две/ щатни бройки за длъжностите: „призовкар“ и „чистач“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

 	1.1. НЕ УВАЖАВА искането на председателя на Административен съд- София за увеличаване на щата с 2 щатни бройки за „призовкар“ и „чистач“.
1.2. Препоръчва на председателя на Административен съд – София-област, временно да назначи служител на свободната щатна бройка за длъжност „куриер“, който да изпълнява функциите на „чистач“ до отпадане на необходимостта, свързана с преодоляване на последиците от извънредната ситуация.
МОТИВИ: Съотношението служители общо/съдии е около средното за административните съдилища в страната. Натовареността на съда за 2019 г. също е оптимална спрямо националните показатели – 14,05 по щат, при средна 17,22 за административните съдилища в страната, действителната натовареност е 17,59, при 18,99 средна за страната. Комисията счита, че първо следва да се направят усилия за съвместяване на функции и оптимизиране на работата. Всички съдилища в България са в ситуация на справяне с натрупана работа и преодоляване на проблеми след извънредната ситуация. Картината на действителната натовареност сочи, че в България има много по-натоварени съдилища, чиято нужда първо следва да бъде обезпечена. Отправеното искане би могло да бъде направено в по-късен етап.

2. ОТНОСНО: Искане рег. индекс ВСС-4806/20.05.2020 г. от председателя на Районен съд – Червен бряг на разрешение за обявяване на конкурс за длъжност „съдебен секретар“, овакантена поради придобиване право на пенсия за осигурителен стаж и възраст на съдебен служител.  

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. НЕ ДАВА СЪГЛАСИЕ за провеждане на конкурс за 1 /една/ свободна щ.бр. за длъжност „съдебен секретар“.
2.2. Предлага на Съдийската колегия да съкрати, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен секретар“, освободена от 15.05.2020 г. поради придобиване право на пенсия за осигурителен стаж и възраст на служителя в Районен съд – Червен бряг.
2.3. ИЗПРАЩА решението на председателя на Районен съд – Червен бряг за становище, което да изпрати в тридневен срок след получаването на решението.
МОТИВИ: По щат РС-Червен бряг разполага с 4 щ.бр. за съдии, 1 от които е командирован в СРС и 15 съдебни служители, от които 4 съдебни секретари. В случая и понастоящем, всеки съдия работи със съдебен секретар. Съдът разполага с достатъчен състав, в случай, че командироването на четвъртия съдия бъде прекратено, за което няма данни към момента. Относно останалата дейност, описана в искането на председателя на съда, Комисията счита, че съществува вътрешен резерв за оптимизация и справяне, дори и в условията на по-интензивна работа, свързана с преодоляване на последиците от извънредното положение. Натовареността по щат на съда е около средната за страната – 38,71, при 37,43 средна. Съотношението след съкращаването на бройката ще бъде 3,50.
2.4. След получаване на становището от председателя на Районен съд – Червен бряг, предложението да се внесе в заседание на Съдийската колегия на ВСС, за разглеждане и произнасяне.
2.5. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на РС-Червен бряг.

3. ОТНОСНО: Уведомление рег. индекс ВСС-4843/21.05.2020 г. от председателя на Окръжен съд – Смолян относно трансформирането на 1 /една/ щатна бройка за длъжност „съдебен деловодител“ в „човешки ресурси“ и преназначаването на съдебен служител, на основание чл. 343, ал. 2 от ЗСВ.  

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА за сведение уведомлението от председателя на Окръжен съд – Смолян относно трансформирането на 1 /една/ щатна бройка за длъжност „съдебен деловодител“ в „човешки ресурси“ и преназначаването на съдебен служител, на основание чл. 343, ал. 2 от ЗСВ.

4. ОТНОСНО:  Искане рег. индекс ВСС-4955/26.05.2020 г. от председателя на Административен съд – Благоевград за увеличаване щатната численост с 0,5 /половин/ щатна бройка за длъжност „чистач“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ 1 /една/ свободна щ.бр. за длъжност „старши специалист административна дейност“ в Окръжен съд – Ямбол.
МОТИВИ: Ниска натовареност на съда – 6,78 по щат, при 11,99 средна за окръжните съдилища в страната.Високо съотношение служители общо / магистрати – 2,25, при 2,05 средно. Изразено е положително становище от административния ръководител на ОС-Ямбол – рег. индекс ВСС-5160/03.06.2020 г. 
4.2. Предлага на Съдийската колегия на Висшия съдебен съвет да РАЗКРИЕ, на основание чл. 30, ал. 5, т. 8 от ЗСВ 0,5 /половин/ щ.бр. за длъжност „чистач“ в Административен съд – Благоевград.
МОТИВИ: В длъжностното разписание на съда е утвърдена 1 щ.бр. за длъжност „чистач“ с възложени допълнителни функции. През 2019 г. щатна численост за съдии за Адм.С-Благоевград е увеличена с 2 щ.бр. Съотношението служители общо / магистрати – 2,67 е под средното за административните съдилища в страната, което е 2,96. Съотношението след увеличаването с 0,5 щ.бр. за чистач ще бъде 2,70. Площта, която заема Административен съд – Благоевград е 673 кв.м. За сравнение, при други органи на съдебна власт, заемащи подобна площ, почистващият персонал е не по-малко от 2 щ.бр. /напр. АдмС-Ямбол, ОС-Сливен и РС-Видин/. До настоящия момент, при необходимост, Адм.С-Благоевград е сключвал граждански договори с външни фирми, но след проучване сред фирмите за почистване и дезинфекциране това се оказва финансово неоправдано в сравнение с назначаването на служител на трудов договор на 0,5 щ.бр. за длъжност „чистач“.
4.3. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Адм.С-Благоевград.

5. ОТНОСНО: Отговор рег. индекс ВСС-5091/29.05.2020 г. от председателя на Върховния касационен съд във връзка с наше писмо относно информация, свързана с решение на Пленума на ВСС по протокол № 10/30.04.2020 г., касаещо обезпечаване на Апелативен съд – София с необходимия щатен състав, свързан с дейностите по стопанисването на сградата на Съдебната палата в гр. София и намаляване щатната численост на ВКС с длъжности, ангажирани с управлението на сградата.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
5.1. Предлага на Съдийската колегия на Висшия съдебен съвет да  СЪКРАТИ, на основание чл. 30, ал. 5, т. 8 от ЗСВ 31 /тридесет и една/ щатни бройки във Върховния касационен съд за длъжностите, както следва:
-	началник отдел „Управление на собствеността“– 1 /една/ щ.бр.
-	ръководител сектор „Експлоатация на сгради и съоръжения“ – 1 /една/ щ.бр.
-	ръководител сектор „Снабдяване, поддръжка и транспорт“ – 1 /една/ щ.бр.
-	експерт – инженер – 1 щ. бр. 
-	специалист – електротехник – 2 щ.бр.
-	специалист – телефонен техник – 1 щ.бр.
-	специалист – дърводелец – 2 щ.бр.
-	специалист – водопроводчик – 1 щ.бр.
-	специалист – топлинни инсталации – 2 щ.бр.
-	специалист – комуникации – 1 щ.бр.
-	специалист – организатор автотранспорт – 1 щ.бр.
-	технически изпълнител – гардеробиер – 2 щ.бр.
-	чистач – 15 щ.бр.
5.2. Предлага на Съдийската колегия на Висшия съдебен съвет да РАЗКРИЕ, на основание чл. 30, ал. 5, т. 8 от ЗСВ 31 /тридесет и една/ щатни бройки в Апелативен съд - София за длъжностите, както следва:
-	началник отдел „Управление на собствеността“– 1 /една/ щ.бр.
-	ръководител сектор „Експлоатация на сгради и съоръжения“ – 1 /една/ щ.бр.
-	ръководител сектор „Снабдяване, поддръжка и транспорт“ – 1 /една/ щ.бр.
-	експерт – инженер – 1 щ. бр. 
-	специалист – електротехник – 2 щ.бр.
-	специалист – телефонен техник – 1 щ.бр.
-	специалист – дърводелец – 2 щ.бр.
-	специалист – водопроводчик – 1 щ.бр.
-	специалист – топлинни инсталации – 2 щ.бр.
-	специалист – комуникации – 1 щ.бр.
-	специалист – организатор автотранспорт – 1 щ.бр.
-	технически изпълнител – гардеробиер – 2 щ.бр.
-	чистач – 15 щ.бр.
МОТИВИ: Увеличаването на щатната численост на АС-София чрез намаляването на щатната численост на ВКС е в изпълнение на решение на Пленума по протокол № 10/30.04.2020 г. относно възлагане стопанисването на недвижимия имот, намиращ се в гр. София,  р-н „Триадица“, бул. „Витоша“ № 2, ПИ с пл. № 1, ЦГЧ - р-н „Триадица“ (ІV-67), кв. 253, заедно с построената в него административна сграда – Съдебна палата, на административния ръководител на Апелативен съд – София. 
5.3. Не възразява административните ръководители на Върховния касационен съд и на Апелативен съд – София да приложат  процедурата по чл. 343, ал. 2 от ЗСВ, със запазване размера на възнагражденията, съгласно § 1 от ПЗР на Правилата за прилагане на Класификатора за длъжностите в администрацията на съдилищата. 
*§1 от ПЗР на ППКДАС: “Заварен съдебен служител на длъжност, която не е предвидена по новия Класификатор и за съответната група съдилища, се преназначава на друга сходна длъжност при запазване на възнаграждението. При липса на сходна длъжност служителят запазва длъжността и възнаграждението си. Когато служителят освободи заеманата длъжност, на каквото и да е основание, административният ръководител я трансформира в друга длъжност от Класификатора, предвидена за съответния орган на съдебната власт“.
5.4. Предлага на Съдийската колегия да приеме ДОПЪЛНЕНИЕТО в чл. 17, ал. 2 от ППКДАС, предложено от К“СА“ с решение по протокол № 6/20.05.2020 г.
5.5. ВНАСЯ предложенията по т.т. 5.1. до 5.4., както и предложението за допълнение на чл.17, ал.2 ППКДАС, за заседание на Съдийската колегия  на 09.06.2020 г. 
5.6. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки на Върховния касационен съд и на Апелативен съд – София.
5.7. Предлага на Съдийската колегия да приеме ИЗМЕНЕНИЕ в Класификатора на длъжностите в администрацията на съдилищата, състоящо се в следното допълнение: 
На ред 19, колона 2 „Длъжности“, след „Експерт“ да се допълни:
”/от 15.07.2020 г. и в Апелативен съд-София/“. 
5.8. ИЗПРАЩА Проект на Класификатора на длъжностите в администрацията на съдилищата на Комисия „Бюджет и финанси“, за съгласуване.
5.9. След съгласуване от Комисия „Бюджет и финанси“, внася Класификатора на длъжностите в администрацията на съдилищата в заседание на Съдийската колегия.

6. ОТНОСНО: Предложение от и.д. главен секретар на Висшия съдебен съвет относно сключване на граждански договор с г-н Александър Цанков за изготвяне на техническа спецификация за предстояща поръчка с предмет „Осигуряване на виртуална IP свързаност за нуждите на Висшия съдебен съвет и съдилищата“ на  стойност 3 000 лв.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
6.1. ДАВА съгласие за сключването на граждански договор с г-н Александър Цанков за изготвяне на техническа спецификация за предстояща поръчка с предмет „Осигуряване на виртуална IP свързаност за нуждите на Висшия съдебен съвет и съдилищата“ на  стойност 3 000 лв.

7. ОТНОСНО: Становище от Комисия „Бюджет и финанси“ относно решение на Комисия „Съдебна администрация“ към СК по протокол № 4/22.04.2020 г., касаещо разрешение за трансформиране на 1 /една/ щ.бр. за длъжност „съдебен секретар“ в „завеждащ служба „Съдебни секретари“ в Районен съд – Хасково.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
7.1. ПРИЕМА за сведение становището на комисия „Бюджет и финанси“.
7.2. ДА СЕ ИЗПРАТИ на административния ръководител на Районен съд – Хасково решението на КСА-СК по протокол № 4/22.04.2020 г. 

ПРЕДСЕДАТЕЛ 
НА КОМИСИЯТА:   			 /п/
 				   БОРЯНА ДИМИТРОВА